gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8067, del 21-06-2017 (2017/5426)

CORRECCIÓ d'errades de la Resolució de 16 de maig de 2017, de la Direcció General de Política Educativa, per la qual es determinen els col·legis d'Educació Infantil i Primària de titularitat de la Generalitat que aplicaran en el curs 2017-2018 el projecte experimental d'incorporació del nivell educatiu de 2 a 3 anys regulat per l'Ordre 7/2015, de 17 de setembre, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8067

Data del DOGV
:   21-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5426


Data del document
:   14-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * centre d'ensenyament

CORRECCIÓ d'errades de la Resolució de 16 de maig de 2017, de la Direcció General de Política Educativa, per la qual es determinen els col·legis d'Educació Infantil i Primària de titularitat de la Generalitat que aplicaran en el curs 2017-2018 el projecte experimental d'incorporació del nivell educatiu de 2 a 3 anys regulat per l'Ordre 7/2015, de 17 de setembre, de la Conselleria d'Educació, Investigació, Cultura i Esport. [2017/5426]  
  
En el Diari Oficial de la Generalitat Valenciana número 8043, de 19 de maig de 2017, s'ha publicat la Resolució de 16 de maig de 2017, de la Direcció General de Política Educativa, per la qual es determinen els col·legis d'Educació Infantil i Primària de titularitat de la Generalitat que aplicaran en el curs 2017-2018 el projecte experimental d'incorporació del nivell educatiu de 2 a 3 anys regulat per l'Ordre 7/2015, de 17 de setembre, de la Conselleria d'Educació, Investigació, Cultura i Esport. Després de la publicació s'ha advertit una errada en l'annex I, motiu pel qual es procedeix a la seua modificació.  
  
  
En l'annex I, on diu:  
  
Municipi Codi Centre Unitats 2-3 anys  
  
El Campello 75473323 CEIP Rafael Altamira 1  
  
Santa Pola 32894509 EI Joanot Martorell 1  
  
  
Ha de dir:  
Municipi Codi Centre Unitats 2-3 anys  
  
El Campello 53255674 CEIP Rafael Altamira 2  
  
Santa Pola 74399657 EI Joanot Martorell 2  
  
  
  
València, 14 de juny de 2017.- El director general de Política Educativa: Jaume Fullana Mestre.
Diari Oficial de la Generalitat Valenciana


Sumari del DOGV 8114, del 28-08-2017 (2017/7135)

Notificació de la sentència dictada en el procediment ordinari número 1447/2014.
--------------------------------------------------------------------------------

### Dades del document

Número de DOGV
:   8114

Data del DOGV
:   28-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7135


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinari número 1447/2014. [2017/7135]  
Vicente Sorní Pérez, secretari judicial del Jutjat de Primera Instància número 20 de València, mitjançant aquest edicte faig saber que en aquest jutjat se segueix el judici ordinari número 1447/2014, a instàncies d'Apple Games 2000, SL, representada per la procuradora M.ª Rosa Rodríguez de Sanabria Gil, contra Juan Carlos Chafaraderin Fernández, en què s'ha disposat, en el dia de hui, notificar la sentència dictada en aquestes actuacions al demandat que es troba en parador ignorat, Juan Carlos Chafaraderin Fernández, i que té l'encapçalament i la dispositiva que, literalment, són com segueix:  
  
«Sentència número 3/2017  
València, 11 de gener de 2016  
Dispositiva  
Estime la demanda formulada per la procuradora M.ª Rosa Rodríguez de Sanabria Gil, en nom i representació d'Apple Games 2000, SL, contra Juan Carlos Chafaraderin Fernández, sobre la resolució del contracte d'instal·lació i explotació de màquines recreatives i d'atzar en un establiment d'hostaleria i la cessió del dret d'exclusiva i dels seus annexos i conseqüències inherents a aquesta resolució, i declare resolt, a causa de l'incompliment greu o essencial del demandat, el contracte d'instal·lació i explotació de màquines recreatives i d'atzar en un establiment d'hostaleria titularitat del demandat denominat Bar el Cantonet i la cessió del dret d'exclusiva subscrit entre els litigants en data 5 de juliol de 2010 i dels seus annexos, i sobre la reclamació de la quantitat de 23.835,09 euros, dels quals 19.395,08 euros corresponen a la clàusula penal convencional, 2.938,37 euros a l'import pendent d'amortitzar dels préstecs concedits, i 1.501,64 euros al reintegrament de la part proporcional al temps incomplit del contracte del preu lliurat per l'exclusiva, i condemne Juan Carlos Chafaraderin Fernández a pagar a Apple 2000, SL, la quantitat de 23.835,09 euros més, que obeeix als conceptes i imports esmentats, quantitat que s'incrementarà amb l'interés especificat en el fonament jurídic nové.  
  
Impose les costes a la part demandada.  
Contra aquesta sentència es podrà interposar un recurs d??apel·lació davant d??aquest jutjat dins del termini dels 20 dies següents al que es notifique.  
Aquesta és la sentència que pronuncie, mane i firme.»  
  
I perquè valga d'edicte de notificació de la sentència al demandat en parador ignorat, estenc aquest edicte perquè es fixe al tauler d'anuncis d'aquest jutjat i es publique en el Diari Oficial de la Generalitat Valenciana.  
  
València, 20 de juny de 2017.- El secretari judicial: Vicente Sorní Pérez.
Diari Oficial de la Generalitat Valenciana


Sumari del DOGV 8066, del 20-06-2017 (2017/4773)

Notificació de la sentència dictada en el procediment de divorci contenciós número 1597/2015.
---------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4773


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1597/2015. [2017/4773]  
Assumpte civil número 001597/2015  
En el judici a què es fa referència s'ha dictat la resolució que té l'encapçalament i la part dispositiva que són com segueix:  
  
«Sentència número 589/2016  
Castelló de la Plana, 13 d'octubre de 2016  
José Luis Conde-Pumpido García, magistrat jutge de Primera Instància número 7 de Castelló de la Plana, he vist aquestes actuacions de judici de divorci número 1597/2015, promogudes a instàncies d'Adriana Cristina Neves Pires, representada pel procurador el senyor Ricart Andreu i defesa pel lletrat el senyor Revert Llinares, contra José Luis Robles Hernández, en rebel·lia.  
Dispositiva  
Estime la demanda formulada pel procurador el senyor Ricart Andreu, en nom i representació d'Adriana Cristina Neves Pires, contra José Luis Robles Hernández, i declare dissolt, per divorci, el matrimoni dels litigants expressats, amb tots els efectes legals.  
  
Tot això sense fer un pronunciament exprés de condemna a costes.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies.  
  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Una vegada siga ferma, inscriviu-la al marge de la inscripció del matrimoni al Registre Civil de Castelló de la Plana.  
Aquesta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel jutge que l'ha dictada, mentre estava constituït en audiència pública, el mateix dia del seu pronunciament, davant del secretari judicial. En done fe.»  
  
Atés que es desconeix el domicili o la residència actuals de la part demandada, el 13 d'octubre de 2016 el lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació de sentència a José Luis Robles Hernández.  
  
  
Castelló de la Plana, 13 d'octubre de 2017.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8066, del 20-06-2017 (2017/4795)

Informació pública relativa a la sol·licitud de concessió administrativa per a l'explotació de la llotja de peix al port de la Vila Joiosa.
-------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/4795


Data del document
:   22-05-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori

Informació pública relativa a la sol·licitud de concessió administrativa per a l'explotació de la llotja de peix al port de la Vila Joiosa. [2017/4795]  
La Confraria de Pescadors de la Vila Joiosa ha presentat sol·licitud de concessió administrativa per a l'explotació de la llotja al port de la Vila Joiosa.  
En compliment del que disposa l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptador des de l'endemà de la publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.  
L'expedient queda de manifest en les dependències següents:  
Conselleria d'Habitatge, Obres Públiques i Vertebració del Territori  
  
Servei d'Explotació de Ports  
Ciutat administrativa 9 d'Octubre, torre 1  
C/ Castán Tobeñas, 77  
46131 València  
  
València, 22 de maig de 2017.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8026, del 25-04-2017 (2017/3408)

CORRECCIÓ d'errades de la Resolució d'1 de març de 2016, del conseller d'Educació, Investigació, Cultura i Esport, per la qual es proveeixen, pel sistema de lliure designació, els llocs de treball anunciats en la Convocatòria 92/2016, de 2 de novembre de 2016.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8026

Data del DOGV
:   25-04-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/3408


Data del document
:   12-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * funcionari

CORRECCIÓ d'errades de la Resolució d'1 de març de 2016, del conseller d'Educació, Investigació, Cultura i Esport, per la qual es proveeixen, pel sistema de lliure designació, els llocs de treball anunciats en la Convocatòria 92/2016, de 2 de novembre de 2016. [2017/3408]  
En el Diari Oficial de la Generalitat Valenciana núm. 9514, de 23 de març de 2017, s'ha publicat la Resolució d'1 de març de 2017, del conseller d'Educació, Investigació, Cultura i Esport, per la qual es proveeixen, pel sistema de lliure designació, els llocs de treball anunciats en la Convocatòria 92/2016, de 2 de novembre de 2016, en què s'ha observat l'errada que es corregeix a continuació:  
  
On diu: «Nomenar Lucía Tovar Sánchez, funcionària de carrera del cos de professors d'Ensenyament Secundari, grup A1, amb GEB 1308..., subdirectora general de Formació i Qualificació Professional, lloc de treball número 28375, sector indistint/docent (X), grup A1, complement de destinació 30 i complement específic E050.»  
  
  
Ha de dir: «Nomenar Lucía Tovar Sánchez, funcionària de carrera del cos de catedràtics d'Ensenyament Secundari, grup A1, amb INR 6492..., subdirectora general de Formació i Qualificació Professional, lloc de treball número 28819, sector indistint/docent (X), grup A1, complement de destinació 30 i complement específic E050.»  
  
  
València, 12 d'abril de 2017.- El conseller d'Educació, Investigació, Cultura i Esport: Vicente Marzà Ibáñez.
Diari Oficial de la Generalitat Valenciana


Sumari del DOGV 8025, del 24-04-2017 (2017/2490)

Notificació de la sentència dictada en el procediment de divorci contenciós número 2141/2013.
---------------------------------------------------------------------------------------------

### Dades del document

Número de DOGV
:   8025

Data del DOGV
:   24-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2490


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 2141/2013. [2017/2490]  
Família, divorci contenciós número 002141/2013  
Matèria estadística: divorcis no consensuats.  
Demandant: Eugenio Barceló Castejón.  
Procurador: Antonio Martínez Gilabert.  
Advocat/ada: -  
Demandat: Emilene Specht Santos.  
Procurador/a: -  
Advocat/ada: -  
En el judici a què es fa referència s'ha dictat la sentència en què consta, com a demandant, Eugenio Barceló Castejón, i, com a demandada, Emilene Specht Santos.  
D'acord amb la Instrucció número 6/2012, de la Secretaria General de l'Administració de Justícia, les actuacions resten a l'oficina judicial a disposició dels interessats.  
El termini per a recórrer és de 20 dies des de l'endemà que es notifique, i cal dipositar 50 euros en el compte de consignacions del jutjat, excepte si fóra beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per a les finalitats de l'Administració de justícia en els termes que preveu la Llei orgànica de protecció de dades.  
  
  
Torrevieja, 15 de març de 2017.- La lletrada de l'Administració de justícia: M.ª Amparo Marco Martínez-Arenas.
Diari Oficial de la Generalitat Valenciana


Sumari del DOGV 8051, del 30-05-2017 (2017/4158)

Notificació de la sentència dictada en el procediment incidental de família número 1896/2016.
---------------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4158


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment incidental de família número 1896/2016. [2017/4158]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions d'incidental família número 001896/2016, seguides a instàncies de Montserrat Asensio Merchante contra Stefano Smiraglia, en situació de rebel·lia, en què, en data 12 de maig de 2017, s'ha dictat el Decret número 293/2017, que fixa les despeses extraordinàries, el qual té la part dispositiva que és com segueix:  
  
«Part dispositiva  
Decret  
Fixe com a despeses extraordinàries les reclamades per la procuradora Nuria Juan Muñoz, en representació de Montserrat Asensio Merchante, en la quantia de 2.340,20 euros.  
I comunique a la part demandant que per a l'execució d'aquesta resolució haurà d'instar una nova demanda executiva, que haurà de presentar davant del deganat, perquè la repartisca a aquest jutjat.  
D'aquesta resolució done compte al jutge.  
Mode d'impugnació: mitjançant un escrit presentat en aquest jutjat de revisió, no obstant això, es durà a efecte el que s'ha ordenat. L'escrit s'haurà de presentar dins del termini de cinc dies hàbils comptador des de l??endemà que es notifique, on s'haurà d'indicar la infracció comesa al parer de l'impugnant, sense aquests requisits no s'admetrà la impugnació. S'haurà d'efectuar la consignació de 25 euros en el compte de dipòsits i consignacions d'aquest jutjat, obert al Santander: ES70 0963 6849 31 5074489105; en descripció: 1193-0000-01 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta, segons disposa la disposició addicional 15a de la Llei orgànica 1/2009, de 3 de novembre, i hi acredite aquesta consignació. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Així ho decreta i firma Alicia Ordeig Rabadán, lletrada de l'Administració de justícia del Jutjat de Primera Instància número 26 de València. En done fe.»  
  
I perquè valga de notificació de forma deguda al demandat, Stefano Smiraglia, en situació de rebel·lia i parador ignorat, expedisc i firme aquest edicte.  
  
València, 12 de maig de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8028, del 27-04-2017 (2017/3498)

Informació pública de l'actualització de tarifes de subministrament d'aigua potable de Bejís 2017.
--------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3498


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública de l'actualització de tarifes de subministrament d'aigua potable de Bejís 2017. [2017/3498]  
D'acord amb l'establert en el Decret 68/2013, del 7 de juny del Consell, pel qual es regula la comissió de preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 17 de març 2017, la mercantil Sociedad de Fomento Agrícola Castellonense, SA., va presentar, davant la Consellería d'Economia, Indústria, Turisme i Ocupació, l'actualització de tarifes pel subministrament d'aigua potable a la localitat de Bejís, segons es detalla a continuació.  
  
  
Subministre d'aigua potable:   
   
Quota de servei   
Comptador 13 mm  
Comptador 15 mm  
Comptador 20 mm  
Comptador 25 mm  
Comptador 30 mm  
Comptador 40 mm  
Comptador 50 mm  
Comptador 65 mm  
Comptador 80 mm  
Comptador 100 mm 8,01 ?/trim.  
11,99 ?/trim.  
20,00 ?/trim.  
23,99 ?/trim.  
39,98 ?/trim.  
79,95 ?/trim.  
119,88 ?/trim.  
159,86 ?/trim.  
199,84 ?/trim.  
279,77 ?/trim.  
  
Quota de consum   
De 0 a 18 m³/trim. 0,0436 ?/m³.  
De 19 a 36 m³/trim. 0,0873 ?/m³.  
Excessos de 36 m³/trim. 0,3120 ?/m³.  
   
Manteniment de comptadors   
Comptador 13 mm  
Comptador 15 mm  
Comptador 20 mm  
Comptador 25 mm  
Comptador 30 mm  
Comptador 40 mm  
Comptador 50 mm  
Comptador 65 mm  
Comptador 80 mm  
Comptador 100 mm 2,00 ?/trim.  
3,00 ?/trim.  
4,99 ?/trim.  
5,99 ?/trim.  
9,98 ?/trim.  
19,96 ?/trim.  
29,94 ?/trim.  
39,91 ?/trim.  
49,88 ?/trim.  
69,83 ?/trim.  
   
Quota inversions hidràuliques 1,40 -  
  
  
  
Sobre aquestes tarifes s'aplicarà l'IVA d'acord amb l'establert en la Llei 37/1992, de 28 de desembre.  
Cosa que es fa pública   
  
Bejís, 25 d'abril de 2017.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8113, del 25-08-2017 (2017/7334)

Informació pública de la proposta de conveni urbanístic. Expedient administratiu GENURBAN 2017/783.
---------------------------------------------------------------------------------------------------

### Dades del document

Número de DOGV
:   8113

Data del DOGV
:   25-08-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7334


Data del document
:   31-07-2017

Organisme emissor
:   Ajuntament de Foios

Tipus de document
:   Anunci

Descriptors 

:   * Foios
    * administració local
    * pla d'urbanisme

Informació pública de la proposta de conveni urbanístic. Expedient administratiu GENURBAN 2017/783. [2017/7334]  
El Ple de l'Ajuntament de Foios, en sessió celebrada el passat dia 27 de juliol, va acordar aprovar inicialment i sotmetre a informació pública, durant un termini de 20 dies per mitjà d'anunci en diari oficial, així com al tauler d'anuncis de l'Ajuntament i la seu electrònica d'aquesta administració, la proposta de conveni urbanístic a celebrar entre l'Ajuntament de Foios i Alfonso Carceller Peris i Francisco Javier Carceller Peris.  
Durant el termini de 20 dies, a comptar des de la publicació d'aquest anunci en el DOGV, qualsevol persona física i jurídica podrà examinar-lo i efectuar les al·legacions que considere convenient. El projecte de conveni (expedient administratiu GENURBAN 2017/783) es trobarà a disposició dels ciutadans en les dependències municipals de l'Ajuntament de Foios, en horari d'atenció al públic, de dilluns a divendres, de 09.00 a 14.00 hores, i formular en el mateix termini les al·legacions que estimen pertinents, tot això de conformitat amb el que preveu l'article 173 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, en concordança amb l'article 61 del Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabillitació urbana, en relació amb els articles 45 i 83 de la Llei 39/2015, d'1 d'octubre, del procediment administratiu comú.  
  
Foios, 31 de juliol de 2017.- L'alcalde: Sergi Ruiz i Alonso.